Tervetuloa Jerusalem studioon!
Lähi-idässä alkunsa saanut kristinusko oli alueen suurimpia uskontoja -
arabimuslimien valloitukseen asti 600-luvun lopulla.
Kristittyjen määrä vähenee nopeasti Lähi-idässä.
Kristittyjä on nyt 5 %, kun 1900-luvun alussa heitä oli 20 %.
Jos tahti jatkuu, Lähi-idän kristittyjen määrä laskee -
12 miljoonasta 6 miljoonaan vuoteen 2020 mennessä.
Vieraanamme ovat tohtori Jonathan Fine, -
uskontotieteen ja ääriliikkeiden asiantuntija IDC Hertzliasta, -
ja kirkkoherra David Pileggi -
Jerusalemin vanhankaupungin anglikaanisesta kirkosta, tervetuloa!
Tervetuloa myös TV7:n analyytikko Mati Shoshani!
Mati, miksi Lähi-idän kristittyjen määrä vähenee?
Kristittyjen määrä on vähentynyt jo satojen vuosien ajan.
Yksi syy on uskonnollinen vaino.
Kristityt ovat pieni vähemmistö islamin valtameressä.
Toinen tekijä on kristittyjen perinteisesti alhaisempi syntyvyys.
Se johtuu muun muassa heidän paremmasta koulutustasostaan.
Viime aikoina esimerkiksi Irakissa ja Syyriassa -
ääri-islamilaiset ryhmät, kuten ISIS, ovat vainonneet kristittyjä ankarasti.
Yli miljoona kristittyä on paennut Irakista kuluneena vuonna.
Egyptissä vainotaan kopteja, ja niin edelleen.
Tämä on vaikea alue kristityille, ja tilanne on pahentunut viime vuosina.
Tohtori Fine?
Sama tilanne on Afrikassa.
Jos tarkastellaan yleisesti Lähi-itää viimeisten 15 vuoden ajalta, -
kristittyjä on vainottu, ahdisteltu ja tapettu.
Nigeriassa tehdään jatkuvasti hyökkäyksiä kristittyjä vastaan.
Samoin Somaliassa ja Keniassa.
Mainitsitte jo ISIS:n, joka on tehnyt hirmutekoja kuluneena vuonna.
Se ei tapa vain kristittyjä, vaan kaikkia, jotka eivät kuulu heihin, -
myös niitä muslimeja, jotka eivät hyväksy heidän versiotaan islamista.
Myös Arafatin aikaan Länsirannalla, esimerkiksi Betlehemissä, -
kristittyjä kauppiaita on peloteltu lähtemään pois.
Myös Nasaretin kristittyjä on ahdisteltu.
Tätä on jatkunut pitkään.
Muutama viikko sitten paavi Franciscus antoi julistuksen, -
jollaista edeltävä paavi ei antanut: -
"Nyt vainon kohteena olemme me." Hän puhui Israelin delegaatiolle.
Ensimmäistä kertaa Vatikaani antoi tästä virallisen julistuksen.
Olen ihmetellyt sitä, -
etteivät kristittyjen johtajat ole puuttuneet voimakkaammin -
kristittyjen vainoihin Afrikassa ja Lähi-idässä.
Se johtuu ehkä poliittisista syistä. He eivät halua vaarantaa asemaansa.
Herra Pileggi, olette johtanut anglikaanista kirkkoa Israelissa.
Olette asunut Israelissa kymmeniä vuosia.
Olette nähnyt, mitä muutoksia on tapahtunut vuosien mittaan.
Mitä kertoisitte kirkon tilanteesta Israelissa ja Lähi-idässä?
Israelin kirkon tilanne on jännitteistä huolimatta aika hyvä.
Ainakin Israelin valtiossa se on hyvin vapaa.
Kristinusko kokonaisuudessaan kukoistaa.
Sillä on ongelmia ja vaikeuksia, mutta sillä on täällä lain turva.
Meillä on vapauksia, joista olemme kiitollisia.
Haluaisimme, -
että lakia pantaisiin toimeen paremmin tietyissä tapauksissa.
70―90 %:n tyytyväisyys saisi olla hieman korkeampi.
Israel on erilainen kuin lähes kaikki muut maat Lähi-idässä.
Tilanteemme on siis erikoinen, -
vaikka naapurimaiden jännitteet vaikuttavat meihinkin.
Vaikka tilanne on paha, hyviäkin uutisia on.
Ensimmäistä kertaa islamin 1500 vuoden historian aikana -
suuri määrä muslimeja on kääntynyt kristinuskoon.
Näin on tapahtunut Kurdistanissa ja Jordaniassa, -
ja erittäin suurissa määrin Algerian berberien keskuudessa.
Iranin johtajat ovat huolissaan, koska heidän arvionsa mukaan -
miljoona iranilaista, sekä Iranin sisällä että ulkopuolella, -
on luopunut islamista ja omaksunut kristinuskon.
Mielenkiintoista.
Mati, olet tutkinut tätä aihetta eri projektien yhteydessä.
Olet puhunut Egyptin koptien vaikeasta tilanteesta, -
joka on jatkunut arabikeväästä asti.
Lähi-idän kristityille ei ole mitään turvapaikkaa -
paitsi tietysti Israel, joka turvaa kristillisten kirkkojen aseman lailla.
Miten tilanne kehittyy?
Parin viime vuoden aikana Lähi-idässä -
jokseenkin sekulaaristen hallintojen tilalle on tullut -
jokseenkin uskonnollisia hallintoja.
Uskonnolliset ääriliikkeet ovat nousseet eri maissa.
Sen seurauksena lain voima on heikentynyt.
Sen takia vähemmistöt, kuten kristityt, kärsivät.
Erilaiset muslimien väliset jännitteet nousevat pintaan.
Siitä seuraa valtataistelua.
Jotkut yrittävät saada valtaa hyökkäämällä kristittyjä vastaan -
ei vain yksilöitä, vaan myös kokonaisia kirkkoja vastaan.
Usein he pyrkivät levittämään uskonnollista agendaansa.
Kun Osama bin Laden julkisti 1998 kuuluisan sodanjulistuksensa -
Yhdysvaltoja ja sen liittolaisia vastaan, -
hänellä ei ollut mitään valtaa.
Hänen fatwansa välittivät kaksi merkittävää sunniradikaalia.
Se määrittelee globaalin jihadin, radikaalien sunniryhmien, vihollisen.
Vihollista sanotaan "juutalaisten ja ristiretkeläisten liitoksi".
Juutalaisilla ja kristityillä on paljon yhteistä.
Ne tarkoittavat länsimaista sivilisaatiota.
Keskiajalla juutalaiset ja kristityt saivat elää islamin alaisuudessa -
toisen luokan kansalaisina.
Nyt äärimuslimien mukaan heillä ei ole edes olemassaolon oikeutta.
Siksi he hyökkäävät valikoimatta myös naisia ja lapsia vastaan, -
koska he pitävät "juutalaisten ja kristittyjen liittoa" vihollisena, -
joka täytyy tuhota.
Puhun siis nyt ääriryhmistä, kuten al-Qaidasta, ISIS:stä ja Hamasista.
Hamasin mukaan vihollinen ei ole vain Israel, -
vaan kaikki juutalaiset missä tahansa. Se on vakava uhka.
Jos tarkastellaan Lähi-itää arabikevään jälkeen, -
niin aiemmat hallitsijat, kuten Mubarak, -
ja vallastaan yhä taisteleva Assad, -
ovat suojelleet kristittyjä vähemmistöjä.
Tämä on muuttunut Mubarakin syrjäyttämisen jälkeen.
Kristityt tukevat Assadia, koska he uskovat, että jos hän kaatuu, -
kristittyjä aletaan vainota. - Heidät tapetaan.
Miten maailma käsittelee tätä ongelmaa?
Aikooko kansainvälinen yhteisö suojella vähemmistöjä?
Valitettavasti tähän mennessä ei ole paljonkaan puhuttu -
Lähi-idän kristittyjen pelastamisesta.
Missä vaiheessa länsi alkoi reagoida ISIS:iin?
ISIS teurasti kurdeja järjestelmällisesti.
He ampuivat tuhat irakilaista lähietäisyydeltä joukkohautoihin.
Missä vaiheessa Obama alkoi reagoida?
Silloin kun entinen raplaulaja teloitti kaksi amerikkalaista, -
kaksi brittiä ja yhden ranskalaisen kameran edessä.
Missä maailma oli ennen sitä?
Lähi-idässä tapettiin kristittyjä jo ennen sitä.
Tämä on huolestuttava ilmiö.
En ole naiivi. Kukaan ei tietenkään halua kiirehtiä sotaan.
Maailman täytyisi kuitenkin ottaa kantaa.
400 ihmisen hautaaminen elävältä ei ole pikku juttu.
Maailman täytyy puuttua sellaiseen.
145 lasta tapettiin juuri koulussa Pakistanissa.
Tällaista tapahtuu koko ajan.
Haluaisin, että EU ja USA ottaisivat selkeämmin kantaa.
Anglikaaninen kirkko tekee paljon työtä eri puolilla maailmaa, -
myös Lähi-idässä, esimerkiksi Irakissa.
Mitä kirkko tekee tässä tilanteessa?
Se on muutakin kuin työtä.
Anglikaanit joutuvat murhien ja vainojen uhreiksi.
Pohjois-Nigerian kristityt ovat anglikaaneja.
Myös Pakistanissa oli pieni anglikaaniyhteisö.
Vuosi sitten 100 anglikaania sai surmansa, -
kun heidän kirkkonsa räjäytettiin kesken jumalanpalveluksen.
Myös Ugandassa ja Etelä-Sudanissa anglikaanit ovat vaarassa.
Anglikaaninen kirkko huutaa apua.
Ehkä syynä on länsimaiden maallistuminen -
ja myös jälkikolonialistinen syyllisyydentunto, -
joka vaikuttaa Britanniaan, EU:hun ja osittain myös USA:han, -
mutta länsimaat eivät halua puuttua asiaan.
Apu ei välttämättä tulekaan länsimailta, -
vaan muilta, hyvin vaikutusvaltaisilta mailta, -
kuten Korealta, Singaporelta, Kiinan kristilliseltä yhteisöltä, -
ja, ironista kyllä, Venäjältä.
Monet näistä maista, tai ainakin niiden kristityt, ovat korottaneet äänensä.
Ne ovat antaneet enemmän käytännön apua, -
kuin Yhdysvallat tai Eurooppa.
Käännymme siis etelän, Kiinan, Korean ja Singaporen puoleen -
pyytäessämme apua ja väliintuloa.
David, kerroit muslimien kääntymisestä kristinuskoon -
Lähi-idässä, Afrikassa ja Persianlahden maissa.
Kun tämä suuri joukko ihmisiä päätti jättää islamin, -
mikä on teko, josta muslimit tuomitaan kuolemaan, -
lisääkö se muslimien vihaa ja väkivaltaa kristittyjä kohtaan?
Tottakai.
Suuri osa kääntymisistä tapahtuu perinteisten kirkkojen ulkopuolella.
Lähi-idän perinteisistä kristityistä on tehty toisen luokan kansalaisia.
Ajatus, että he kertoisivat musliminaapureilleen, -
että islamille ja ISIS:lle on olemassa vaihtoehto, -
on perinteisille kristillisille yhteisöille mahdoton.
Lähi-idässä on kuitenkin uskonnollista liikehdintää.
Lähi-idän kristittyjen johtajien hengellinen gettoutuminen -
alkaa hajota.
Se johtuu osittain ISIS:n ja muiden ääriryhmien raakuudesta.
Kun se tapahtuu, Lähi-itä uudistuu hengellisesti, -
kun monien vanhojen kristillisen yhteisöjen tilalle -
on syntynyt uusia kristillisiä yhteisöjä -
kurdien, berberien, turkkilaisten ja entisten shiiamuslimien keskuudessa.
Tämä on todennäköisesti Lähi-idän kristinuskon tulevaisuus.
Kommentoin sitä, mitä tohtori Fine sanoi lännen reagoinnista.
On tosiaankin perinpohjaisesti väärin, -
että ihmiset reagoivat vain siihen, mitä tapahtuu heidän kaltaisilleen.
Näin on tehty aina ja kaikkialla.
Ihmiset välittävät vain niistä, jotka ovat samanlaisia kuin he itse.
Kun tutkimme Israelin kristittyjä, joista suurin osa on arabeja, -
eräät heidän johtajistaan sanoivat, -
että monet yllättyvät tavatessaan heidät, -
koska he "näyttävät muslimeilta". Se loukkaa heitä.
"Minä ja sukulaiseni olemme olleet kristittyjä tuhansia vuosia."
Asenne on järjestään tällainen.
Se johtuu myös tietämättömyydestä, joka on monen synnin äiti.
Jatkan siitä, mitä David sanoi. Emme vielä tiedä, mihin "arabikevät" johtaa.
Elämme nyt sen keskellä.
Vuonna 2007, kun luennoin eräässä huippuyliopistossa USA:ssa, -
ja nämä tapahtumat alkoivat, -
kaikki puhuivat "Ranskan vallankumouksesta" Lähi-idässä.
New York Timesin päätoimittaja vertasi Tšekkoslovakiaa Egyptiin -
ja Syyriaa entiseen Neuvostoliittoon.
Maltetaan kuitenkin vielä. Pelissä on monenlaisia pelureita.
Jotkut ovat hyvin vaarallisia.
He haluavat kyllä muutosta, mutta ei sellaista, jota länsi odottaa.
Olemme keskellä valtavaa yhteenottoa.
Se on kuin juna, jota on vedetty kovaa vauhtia 2000-luvulle.
Kyydissä on paljon liberaaleja arabeja, jotka eivät halua keskiajan islamia.
Mutta siellä on myös sunni- ja shiiaradikaaleja, -
jotka yrittävät pysäyttää junan.
Olemme tämän kuohunnan keskellä, emmekä tiedä, ketkä voittavat.
Toivon, että liberaalit voittavat, -
mutta tämä on muslimien sisäinen sota.
Loppujen lopuksi muslimien on päätettävä, minne he ovat matkalla.
Kerron esimerkin Somaliasta.
Al-Shabaab teki hirvittävän iskun ostoskeskukseen viime vuonna.
Miten he erottelivat kristityt ja muslimit?
He kysyivät kysymyksiä islamista, ja ne, jotka eivät osanneet vastata, -
ammuttiin välittömästi.
Tämä on pieni osa siitä helvetistä, joka siellä riehuu.
En ole kovin optimistinen siitä, miten tämä päättyy.
Se riippuu myös länsimaiden reaktioista.
- Sanoitte kuitenkin, että tämä on lähinnä islamin sisäinen sota?
- Niin, shiiojen ja sunnien, sekä liberaalien ja radikaalien, välillä.
Kristityt ovat pieni vähemmistö, joka on ollut Lähi-idässä...
- Jo ennen muslimeja. - ...yli 2000 vuotta.
Miten suhtaudutte siihen, -
että heidän osuutensa väestöstä jatkuvasti pienenee, -
kunnes he lopulta katoavat lähes kokonaan?
Emme pysty vaikuttamaan väestökehitykseen.
Euroopankin syntyvyys on laskussa.
Euroopan muslimien lapsiluku on paljon suurempi kuin kristittyjen.
Saksassa syntyvyys on 0,8 lasta naista kohti.
Väestö siis vähenee, mikä on tyypillistä postmodernilla aikakaudella.
Kristityt eivät ole Lähi-idässä täysin yksin.
Täällä on Israel ja muita voimia, jotka voivat auttaa.
Ympärillä velloo kuitenkin islamin valtameri, -
ja jotkut sen osat ovat hyvin vaarallisia.
Se on tietysti uhka kaikille vähemmistöille, myös Israelille.
Mielestäni osa ratkaisua on se, -
että ihmiset eivät enää vain katsoisi sivusta.
Miten kansanmurhat tapahtuvat?
Kuten eräs hyvä ystäväni sanoo, -
ihmisten valinnan ja sivustakatsojien välinpitämättömyyden seurauksena.
99,99 % maailmasta on sivustakatsojia.
Se on tietysti islamin sisäinen asia, johon on vaikea puuttua.
Voisimme kuitenkin tehdä selväksi kaikille Lähi-idässä, -
että otamme erittäin vakavasti sen, -
miten vähemmistöjä ja erityisesti kristittyjä kohdellaan.
Ja jos heitä ei kohdella hyvin, siitä tulee vakavia seurauksia.
En tiedä, onko meillä tahtoa tehdä niin, -
mutta toivon, että ainakin länsimaat harkitsisivat sitä.
Mielestäni tarvittaisiin vastavuoroisuutta.
Tämä ei kuulosta demokraattiselta, -
mutta jos muslimit haluavat moskeijoita tiettyyn kaupunkiin, -
voisimme kysyä, saavatko kristityt rakentaa kirkkoja -
Egyptissä, Gazassa tai Saudi-Arabiassa?
Emme saisi olla liian kilttejä.
Tietysti haluamme olla demokraattisia ja liberaaleja.
Kuitenkin Lähi-idän vähemmistöjen oikeudet pitäisi huomioida -
samoin kuin USA:n ja Länsi-Euroopan muslimien.
Ongelma on kuitenkin se, että maailmaa eivät johda uskonnot, -
vaan kansallisvaltiot, jotka toimivat omien etujensa mukaan.
Niissä on kuitenkin paljon kristittyjä.
Olen samaa mieltä Davidin kanssa.
Varsinkin USA:ssa on suuret mahdollisuudet painostaa hallintoa.
Älkäämme kuitenkaan parjatko USA:ta liikaa.
Se johtaa nyt iskuja islamisteja vastaan, -
vaikka terrorismia ei voi tuhota ilmasta käsin.
USA ainakin tekee jotain. EU:n pitäisi tulla mukaan.
Sisäiset asiat estävät sen.
- EU ei ole sotilaallinen mahti. - Niin, mutta yksittäiset maat ovat.
Me juutalaiset muistamme hyvin eurooppalaisten tekosyyt -
vuosilta 1939―1945.
Koska länsimaailma herää? Kuinka monen kristityn täytyy kuolla?
Tämä on sentään toisen maailmansodan jälkeinen maailma.
Sen olisi pitänyt jo oppia historiasta jotain.
Jos jotkut suunnittelevat pyyhkivänsä pois Israelin, -
tai kristityt, tai kurdit, ne ovat ennenkin toteutuneet.
Ei ole mitään tekosyytä olla puuttumatta asiaan.
Tämä tekopyhyys alkaa kyllästyttää. Ihmisiä tapetaan!
Tohtori Fine, miten uskot tilanteen kehittyvän lähitulevaisuudessa -
erityisesti Lähi-idän kristittyjen kohdalla?
Valitettavasti tilanne pahenee ennen kuin se paranee.
ISIS ei haihdu pois huomenna, eivätkä muutkaan tahot, -
jotka eivät hyväksy juutalaisia, kristittyjä tai muita vähemmistöjä.
Emme ole ottaneet esille palestiinalaisia.
Hamas ja palestiinalaisten jihad eivät ole sen parempia.
Gazan ja Länsirannan kristittyjä vainotaan.
Hamas on suuri ongelma.
Vaino jatkuu, ellei kansainvälinen yhteisö puutu asiaan voimakkaasti.
Tällä viikolla tehtiin kaksi hirvittävää terrori-iskua islamin nimissä.
Toinen tehtiin kahvilaan Sidneyssä.
Koko liike-elämä sulkeutui 16 tunnin ajaksi.
145 lasta tapettiin Pakistanissa.
Lännen pitäisi yhdistää voimansa ja ottaa voimakkaasti kantaa.
Ja jos se ei auta, -
paikallisia muslimiyhteisöjä voi yrittää painostaa.
Kristittyinä uskomme myös rukouksen voimaan.
Kaikki yhteisömme eri puolilla maailmaa rukoilevat -
suojelua Lähi-idän kristityille ja myös viisautta.
Tarvitsemme paljon viisautta.
Meidän kaikkien tulee lopettaa sivustakatsominen.
Meneillään on kansanmurha.
Se jatkuu Syyriassa, Irakissa ja Pakistanissa -
vain maailman välinpitämättömyyden vuoksi.
Perinteiset valtakeskittymät ovat hävinneet kartalta.
Lähi-idässä ketään ei saada enää vastuuseen.
Elleivät vanhat valtarakenteet palaa, -
kenenkään vastuulle ei voi antaa mitään.
Osapuolia on liian monta.
Kiitos, tohtori Fine -
ja herra Pileggi Jerusalemin anglikaanisesta kirkosta!
Kiitos Mati, ja kiitos katsojille! Nähdään ensi kerralla!
Suomennos: Hannele Lehtoranta